સમગ્ર ગુજરાતમાં સી. એલ. પટેલનું બીજું એક અગત્યનું કામ આ છે. આતંકવાદપ્રેરિત – પીડિત વિસ્તારના કેટલાક કાશ્મીરી વિદ્યાર્થીઓને ચારુતર વિદ્યામંડળના ખર્ચે, વલ્લભ વિદ્યાનગરમાં રહેવા, જમવા, શિક્ષણ ફ્રી અને આવવા-જવાના ખર્ચ સહિત પૂરી વ્યવસ્થા તેમણે કરી. બીજી કોઈ બિનસરકારી સંસ્થાએ ગુજરાતમાં આવું કામ કર્યું હોય તેવું જાણમાં નથી. રાજકારણથી પર રહીને, રાજકીય પક્ષોનાં ટિકિટ પ્રલોભનોથી દૂર રહીને સી. એલ. પટેલે માત્ર શિક્ષણને ખ્યાલમાં રાખીને જ પ્રવૃત્તિ કરી.